*Na osnovu člana 118. Zakona o radu (,,Službene novine Federacije BiH'' broj: 26/16 i 89/18), člana 94. Zakona o osnovnom odgoju i obrazovanju (,,Službene novine Kantona Sarajevo'' broj: 23/17, 33/17, 30/19 ;34/20, 33/21), člana 179. Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo (,,Službene novine Kantona Sarajevo'' broj: 36/20;49/20;32/21), u skladu sa Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnovač Kanton Sarajevo (,,Službene novine Kantona Sarajevo“, broj: 29/21:31/21), po osnovu Poslovnika o radu, uz prethodnu konsultaciju sa Sindikatom škole* *Školski odbor na redovnoj sjednici održanoj dana 08.09.2021. godine donosi slijedeći:*

**PRAVILNIK**

**o izmjenama i dopunama Pravilnika o radu**

**JU Osnovne muzičke škole ,,Mladen Pozajić« Sarajevo**

**Član 1.**

**(Izmjena člana 2.)**

**Član 2. mjenja se i glasi:**

**(Propisi koji se primjenjuju)**

Na prava, obaveze i odgovornosti iz radnog odnosa, koji nisu regulisani ovim Pravilnikom, primjenjuje se Zakon o radu (,,Službene novine Federacije BiH'' broj: 26/16 i 89/18), Zakon o osnovnom odgoju i obrazovanju (,,Službene novine Kantona Sarajevo'' broj:23/17, 33/17, 30/19; 34/20; 33/21), Opći kolektivni ugovor za teritoriju Federacije BiH (,,Službene novine FBiH'' broj: 62/16), Kolektivni ugovor za djelatnost predškolskog odgoja i osnovnog odgoja i obrazovanja u Kantonu Sarajevo (,,Službene novine Kantona Sarajevo'' broj: 36/20,49/20;32/21) (u daljem tekstu: Kolektivni ugovor), kao i bliži propisi koje iz određenih oblasti (kriteriji za izbor radnika na javnom konkursu, ocjenjivanje i napredovanje, program stručnog ispita i način polaganja, jedinstveni kriteriji o tehnološkom višku i dr.) donosi Vlada Kantona Sarajevo ili ministar, odnosno drugi pozitivni pravni propisi.

**Član 2.**

**(Izmjena člana 7.)**

**Član 7. stav (1), (2) i (5) mjenja se i glasi:**

**(Popunjavanje upražnjenih radnih mjesta)**

1. Ukoliko u školi postoji upražnjeno radno mjesto, Škola je obavezna prvo preuzeti lice sa jednistvene rang liste radnika za čijim radom je potpuno ili djelimično prestala potreba ua odnosu na ugovor o radu na neodređeno vrijeme koji su zaključili sa poslodavcem na osnovu javnog konkursa, koja se vodi u Ministarstvu za odgoj i obrazovanje Kantona Sarajevo (u daljem tekstu Ministarstvo)
2. Ukoliko se popunjavanje upražnjenog radnog mjesta u skladu sa stavom (1) ovog člana ne može realizirati, škola može raspisati javni konkurs, nakon prethodno pribavljene saglasnosti ministra za odgoj i obrazovanje Kantona Sarajevo (u daljem tekstu: ministar), koji se provodi u skladu sa Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo koji donosi Ministar (u daljem tekstu: Pravilnik sa kriterijima za prijem radnika).
3. Procedure, načini i postupak prijema radnika po konkursu vrši se u skladu sa Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo (,,Službene novine Kantona Sarajevo broj: 29/21;32/21), odnosno u skladu sa njegovim eventualnim izmjenama i dopunama ili donesenim novim propisom.

**Član 3.**

**(Izmjena člana 9)**

**Član 9. stav (1), (3), (4),(5), (7),(9), (10) i (11) mjenjaju se i glase:**

**(Javni konkurs)**

(1) Radnik zaključuje ugovor o radu na osnovu javnog konkursa. Škola u dnevnim novinama objavljuje obavještenje o raspisanom javnom konkursu sa naznakom gdje je objavljen kompletan tekst javnog konkursa. Istovremeno tekst javnog konkursa se objavljuje na službenim interent stranicama Škole, Ministarstva za odgoj i obrazovanje Kantona Sarajevo i Javne ustanove „Služba za zapošljavenje Kantona Sarajevo“Sarajevo

(3) Rok za prijavu na javni konkurs je deset dana od dana objave obavještenja o raspisanom javnom konkursu u dnevnim novinama.

(4) Prilikom objave na internet stranicama navedenim u stavu (1) ovog člana javni konkurs treba da sadrži najmanje sljedeće podatke:

a) nazov, sjedište i internet stranicu Škole;

b) naziv radnog mjesta;

c) opis poslova te potrebne uslove iz Pravilnika o organizaciji i sistematizaciji radnih mjesta;

d) prednost u prijemu u radni odnos po posebnim uslovima;

e) naznaku da li se radi o prijemu u radni odnos na neodređeno ili određeno vrijeme te trajanje radnog odnosa na određeno vrijeme;

f) naznaku probnog rada ako je propisan;

g) mjesto obavljanja rada i radno vrijeme;

h) iznos osnovne plaće;

i) rok za podnošenje prijave;

j) telefon kontakt osobe zadužene za davanje dodatnih obavještenja;

k) adresu na koju se prijave podnose;

l) dokumentaciju koja se podnosi uz prijavu i

m) način predaje dokumentacije.

(5) U tekstu obavještenja o raspisivanju javnog konkursa koji se objavljuje u dnevnim novinama ne navodi se potrebna dokumentacija, a isto obavezno sadrži napomenu da se kompletan sadržaj teksta javnog konkursa nalazi na službenim interent stranicama navedenim u savu (1) ovog člana..

(7) Dokumentacija koju kandidat dostavlja uz prijavu na konkurs mogu biti kopije, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije 5 (pet) dana po dobijanju konačne Odluke o izboru radnika..

(9) Školski odbor imenuje Komisiju za utvrđivanje prijedloga za izbor radnika ustanove,( u daljem tekstu Komisija) koju čine tri člana: sindikalni povjerenik ili lice koje on ovlasti kao predstavnik SSOOOFBiH -Kantonalni odbor Kantona Sarajevo, jedan iz reda radnika Škole kojeg bira direktor škole i jedan iz reda radnika kojeg bira Nastavničko vijeće, te mandat Komisije traje dvije kalendarske godine.

(10) Članovi Komisije moraju imati najmanje isti stepen stručne spreme koji se traži javnim konkursom kao i kandidat za čiji je prijem u radni odnos objavljen konkurs.

(11) U svom radu Komisija je u okviru konkursne procedure propisane Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo obavezna da najkasnije u roku od 20 dana od dana zatvaranja konkursa:

a) preuzme i razmotri dokumentaciju kandidata koji su se prijavili na konkurs;

b) u skladu sa gore navedenim Pravilnikom izvrši prvo bodovanje kandidata koji ispunjavaju uslove konkursa i utvrdi bodovnu rang-listu na Obrascu za bodovanje kandidata

c) na oglasnoj ploči škole objavi bodovnu rang-listu,

d) ukoliko je broj kandidata sa utvrđene bodovne rang-liste manji od šest, pozove na provjeru radnih i stručnih sposobnosti sve prijavljene kandidate,

e) ukoliko je broj kandidata sa utvrđene bodovne rang-liste veći od pet, pozove prvih pet kandidata sa utvrđene bodovne rang-liste i sve ostale kandidate koji imaju maksimalno četiri boda manje od prvorangiranog kandidata na bodovnoj rang-listi,

f) obavi provjeru radnih i stručnih sposobnosti kandidata i izvrši drugo bodovanje kandidata na Obrascu za ocjenu kandidata,

g) utvrdi konačnu bodovnu rang-listu na Obrascu koji je sastavni dio Pravilnika sa kriterijima za prijem radnika u radni odnos i isti zajedno sa završnim izvještajem o radu Komisije koji sadržava sve materijale proistekle u njenom radu, direktoru škole dostavi na daljnje odlučivanje,

h) objavi konačnu bodovnu rang-listu na oglasnoj ploči škole koja mora biti dostupna svim kandidatima koji su se prijavili na javni konkurs.

**Član 4.**

**(Izmjena člana 10)**

**Član 10 stav (1),(2),(3),(4),(5),(6),(7) (9) i (10) mjenjaju se i glase:**

**(Zaključivanje ugovora o radu)**

(1) Direktor u roku od tri dana od dana dobijanja konačne bodovne rang-liste i završnog izvještaja o radu Komisije koji sadržava sve materijale proistekle u njenom radu donosi preliminarnu odluku o prijemu u radni odnos kandidata koji se nalazi na prvom mjestu konačne bodovne rang-liste, a ako on ne prihvati zaposlenje direktor donosi novu preliminarnu odluku o prijemu u radni odnos sljedećeg kandidata s bodovne rang liste i tako sve do kandidata koji će prihvatiti zaposlenje.

(2) Odluka iz stava (1) ovog člana dostavlja se izabranom kandidatu elektronskom poštom na adresu navedenu u prijavi na javni konkurs. Ova odluka se dostavlja uz automatsku notifikaciju prijema kod pošiljatelja.

(3) Kandidat koji je primljen u radni odnos ima obavezu da u roku od dva dana od dana prijema odluke iz stava (1) ovog člana direktoru u pisanom obliku, elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat ne dostavi izjavu o prihvatanju posla, smatra se da nije prihvatio posao, potom će direktor donijeti novu preliminarnu odluku, za sljedećeg kandidata sa konačne rang liste i tako redom sve do kandidata koji prihvati zaposlenje, a prošao je cjelokupnu proceduru izbora.

(4) Ukoliko niti jedan kandidat koji je prošao kompletnu proceduru izbora nije prihvatio posao Komisija sa sljedećim kandidatima na bodovnoj rang listi provodi proceduru po zaprimljenim prijavama Rok za provođenje ove procedure je tri dana od dana utvrđivanja da nijedan kandidat nije prihvatio posao. Navedena procedura se ponavlja na opisani način sve dok se ne popuni upraženjeno radno mjesto.

(5) Nakon što se utvrdi koji od izabrih kandidata prihvata zasnivanje radnog odnosa, direktor donosi odluku o izboru koja obavezno sadrži pouku o pravnom lijeku i ista se putem pošte, u roku od sedam dana od dana donošenja, zajedno sa obavještenjem o rezultatima konkursa, dostavlja svim kandidatima koji su se prijavili na konkurs.

(6) Obavještenjem o rezultatima konkursa obavezno se obavještava kandidat koji nije izabran o mjestu i vremenu preuzimanja dokumentacije koju je dostavio uz prijavu na konkurs.

(7) Kandidati koji su nezadovoljni Odlukom o izboru radnika u roku od sedam dana od dana prijema Odluke, imaju pravo na neposredni uvid u konkursnu dokumentaciju izabranog kandidata i sve obrasce na kojima se vrši bodovanje.

(9) Školski odbor je obavezan donijeti Odluku o prigovoru u roku od dana osam dana od prijema prigovora i istu dostaviti podnosiocu prigovora.

(10) Ukoliko Školski odbor usvoji prigovor podnosioca kao osnovan, obavezan je donijeti odluku o otklanjanju utvrđenih nepravilnosti bez poništenja konkursa.

**Član 5.**

**(Izmjena i dopuna člana 11.)**

**Član 11. stav (2) tačka a) se mjenja i dodaje tačka h)**

**(Angažovanje radnika u hitnim slučajevima)**

1. Javni konkurs/oglas nije potreban za sklapanje ugovora o radu u slijedećim slučajevima:
2. U toku školske godine na određeno vrijeme kraće od 90 dana, u hitnim, odnosno vanrednim slučajevima u koje se ubrajaju: smrt radnika, iznenadno i nenajavljeno bolovanje, porodiljsko odsustvo i sl.), u skladu sa zakonom,
3. Izuzetno kad se radi o sklapanju ugovora sa radnicima angažovanim na odgojno-obrazovnim projektima**.**

**Član 6**

**(Izmjena člana 46.)**

**Član 46 stav (1), (2) i (3) mjenjaju se i glase:**

**(Rješenje o rasporedu poslova)**

1. Direktor škole, u skladu sa obavezama utvrđenim ugovorom o radu, te godišnjim planom i programom rada i na osnovu pedagoških standarda i normativa, utvrđuje raspored poslova radnika u okviru radne sedmice za svaku školsku godinu, o čemu se svakom radniku izdaje pojedinačni akt (rješenje o 40-satnom nedjeljnom zaduženju) početkom školske godinea najkasnije 15 dana po usvajanju Godišnjeg programa rada,a u situacijama kada Godišnji program rada škole nije usvojen od strane Školskog odbora iz objektivih razloga do 15.10. tekuće godine.
2. Na rješenje o 40-satnom nedjeljnom zaduženju radnik može podnijeti prigovor Školskom odboru u roku od 8 (osam) dana od dana prijema rješenja..
3. Ovako utvrđen raspored poslova radnika pod uslovom da je isti u toku mjeseca i realizovan (kako je rješenjem utvrđeno), služi kao osnov za obračun plaće.

**Član 7.**

**(Dopuna člana 69.)**

**Član 69. u stavu 1. dopunjava se tačkom q) i r)**

|  |
| --- |
| q) za usvajanje djeteta 7 radnih dana |
| r) za sticanje statusa hranitelja 7 radnih dana |

**Član 8.**

**(Dopuna člana 95.)**

**Član 95. iza stava (1) i (2) dodaju se stavovi (3) i (4), a stav (3) postaje stav (5)**

(Radno-pravni status radnika VŠS i završenog I ciklusa bolonjskog visokooobrazovnog procesa)

(3) U školi mogu zasnovati radni odnos i lica koja su završila prvi ciklus bolonjskog visokobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokobrazovnog procesa u roku od četiri godine od stupanja na snagu ovog zakona.

(4) U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se, u roku od tri godine, od dana donošenja programa doškolovavanja.

**Član 9.**

**(Izmjena člana 98.)**

**Član 98. stav 1. tačka a) mjenja se i dodaje se tačka k)**

**(Pravo na dodatak na plaću za otežane uslove rada)**

a) Radniku koji po nalogu direktora, nakon prethodno pribavljene saglasnosti ministra, u istom danu radi u dvije smjene, ako je pauza između smjena u trajanu četiri i više sati,pripada pravo na poseban dodatak uz plaću u iznosu od najmanje 1% za svaki dan rada sedmični, a najviše 5% u toku radne sedmice, pri čemu se kao rad u dvije smjene ne smatraju: nastavnička i razredna vijeća, sjednice stručnih aktiva , roditeljski sastanci, informacije, pripreme učenika za takmičenja,

,

k) sekretaru i samostalnom referentu za plan i analizu pripada pravo na poseban dodatak na plaću u iznosu od 2% njegove osnovne plaće**.**

**Član 10**

**(Dopuna člana 120)**

**Član 120. dopunjava se stavom (3)**

1. Radnik iz stava (1) ovog člana ne gubi stečeno pravo, ukoliko zbog plaćenog odsustva dužeg od 6 mjeseci nije ocijenjen.

**Član 11.**

**(Izmjena člana 153.)**

**Član 153. stav (2) mjenja se i glasi:**

**(Prava i obaveze predstavnika sindikata)**

(2) Sindikalnom povjereniku u Školi priznaje se dodatak na plaću od 10% za obavljanje njegove funkcije na teret poslodavca ili 4 radna sata sedmično u okviru 40 časovne radne sedmice. Ova dva prava se međusobno isključuju pri čemu sindikalni povjerenik bira jedno od dva navedena prava koje je povoljnije za njega.

**Član 12.**

**(Stupanje na snagu)**

Ovaj Pravilnik o izmjenama i dopunama Pravilnika o radu stupa na snagu danom donošenja i objavljuje se na oglasnoj ploči Škole.

Predsjednik Školskog odbora

Safija Šehović,dipl. pravnik